TVD, 12.4.2005


Naslov: NUKLEARKA SPET IZPADLA

Napoved za  voditelja:

Potem ko so jedrsko elektrarno v Krškem včeraj ob 12. uri in 38 minut po dobrem dnevu, ko se je v nedeljo samodejno zaustavila, ponovno priključili na slovensko električno omrežje, so jo zvečer ob 22. uri in 35 minut, preden je prešla na obratovanje na polni moči, ponovno izklopili iz omrežja. Tokrat ročno, saj so zaznali, da je prišlo do odpovedi manjšega odzračevalnega cevovoda na vstopu v kondenzator na sekundarnem delu elektrarne. Napako so odpravili in elektrarno danes popoldan ob … uri in … minut ponovno sinhronizirali z elektro sistemom.

T- "GORAN ROVAN>Krško 
X- $Jože Grajžl

11.30
V nuklearki pravijo, da gre v bistvu za eno napako, ki je imela za posledico dvojno zaustavitev. Tudi tokrat je bila na nejedrskem delu elektrarne in ni imela vplivov na okolje in zaposlene.

T- STANE ROŽMAN

X- predsednik uprave Nuklearne elektrarne Krško

1.07 So situacije, ko se določene posledice vsake zaustavitve pokažejo šele na povratku.

1.50
Ročna zaustavitev je preventivno delovanje, se pravi korak predno delujejo samodejni sistemi. Odločitev je bila pravilna, kajti čakati na samodejno delovanje zaustavitve je v bistvu manj konzervatiovno varianta, ne. Če je operaterska presoja, da je neobhodna zaustavitev, se izvrši ročno.

11.42
Do takšnih primerov, ko so elektrarno po priključitvi na omrežje ponovno izklopili, je že prihajalo.
T- STANE ROŽMAN

X- predsednik uprave Nuklearne elektrarne Krško

2.12
V dvajsetletni zgodovini se nam je to dogajalo, ne. V začetnih letih zagotovo večkrat, kajti v začetnih letih obratovanja je bilo število zaustavitev znatno višje kot je danes. Mi zdaj  govorimo o teh dveh zaustavitvah, ki sta se zgodili po pol leta stabilnega obratovanja.

11.49
Takšni dogodki so pri načrtovanju obratovanja predvideni, zato zaradi tokratne zaustavitve ne bo prišlo do bistvenega povečanja stroškov ali izpada proizvedenih kilovatnih ur električne energije. 

